Diari Oficial de la Generalitat Valenciana


Sumari del DOGV 5656, del 10-12-2007 (2007/14541)

Judici execució hipotecària número 000006/2003. Notificació de la interlocutòria d'adjudicació a Ignacio Picazo Fernández i altre.
----------------------------------------------------------------------------------------------------------------------------------

### Dades del document

Número de DOGV
:   5656

Data del DOGV
:   10-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14815


Data del document
:   21-08-2007

Organisme emissor
:   Jutjat de Primera Instància Número 5 de Dénia

Tipus de document
:   Edicte

Descriptors 

:   * sistema judicial

Judici execució hipotecària número 000006/2003. Notificació de la interlocutòria d'adjudicació a Ignacio Picazo Fernández i altre. [2007/14774]  
Procediment: assumpte civil 000006/2003.  
Judici execució hipotecària 000006/2003.  
Part demandant: Banco Bilbao Vizcaya Argentaria, SA.  
Part demandada: Ignacio Picazo Fernández i Victoria Ródenas Escortell.  
En el judici referenciat, s'ha dictat la resolució que té el text literal següent:  
«Interlocutòria número 392/2007.  
Dénia, 4 de setembre de 2007  
Fets   
Primer. Que per escriptura pública atorgada a València amb data 2 de gener de 1997 davant el notari Víctor Ortega Álvarez, amb el número 7 de protocol, el Banco Bilbao Vizcaya Argentaria, SA, va concedir a Ignacio Picazo Fernández i Victoria Ródenas Escortell un préstec per import de dihuit mil trenta euros amb trenta-sis cèntims (18.030,36 euros) i van intervenir Juan Picazo Sánchez i Edelmira Fernández Correa Manuel com a fiadors. En garantia del reintegrament l'indicat principal, interessos de demora, prestacions accessòries, costes i despeses corresponents, va ser hipotecada la següent finca:  
1. Urbana situada a Teulada, carrer Doctor Moll, número 8.  
Inscripció: inscrita en el Registre de la Propietat de Xàbia, tom 368, llibre 33, foli 36, finca 4.966, inscripció 1.ª.  
Segon. Que el procurador Agustín Martí Palazón, en representació de Banco Bilbao Vizcaya Argentaria, SA, va formular este procediment a l'empara del que disposa l'article 129 de la Llei Hipotecària, fent constar que el deutor va incomplir allò pactat en l'escriptura de garantia hipotecària, per la qual cosa deduïa escrit en la súplica que fóra admesa la demanda que formulava, i que la substanciara d'acord amb l'article 681 i següents de la Llei d'Enjudiciament Civil, acompanyava la primera còpia de l'escriptura referida en el fet primer.  
Tercer. Que admesa la sol·licitud que es formulava, es va acordar substanciar esta pels tràmits previstos en els invocats articles. Transcorregut el termini del requeriment sense haver-se efectuat el pagament es va reclamar al Registre de la Propietat de Xàbia, el certificat previst en l'article 688 de la Llei d'Enjudiciament Civil, que alhora es remet al 656 d'este cos legal, la qual va ser aportada i d'esta va resultar l'existència com a titular de drets que preveu l'article 689 de la Llei d'Enjudiciament Civil els següents creditors posteriors:  
- Embargament a favor d'Ediciones Océano-Exito, anotació preventiva lletra A.  
- Embargament a favor de la Tresoreria General de la Seguretat Social, anotació embargament lletra B.  
Quart. Que transcorreguts els 30 dies previstos l'article 691 de la Llei d'Enjudiciament Civil, la finca hipotecada es va traure a la venda, en pública subhasta i pel preu fixat en l'escriptura de constitució d'hipoteca (27.887 euros), i es van publicar edictes en el tauler d'anuncis d'este Jutjat, en els quals es va consignar que les actuacions i el certificat del Registre estarien de manifest en la secretaria i que tot licitador acceptava com a bastant la titulació aportada, que les càrregues o gravàmens anteriors o preferents al crèdit que es reclamava continuaran subsistents, entenent-se que el rematant els acceptava i quedava subrogat en la responsabilitat d'estos, sense destinar-se a l'extinció el preu de la rematada.  
Cinquè. Que el dia assenyalat es va procedir a la celebració de la subhasta de la finca descrita en el fet primer, i es va oferir com a primera postura per la part actora la suma de 24.434 euros, sent-ne superada esta fins a aconseguir la suma de 24.450 euros pel licitador Wilfrid González Escamilla amb DNI 80785807L. Conforme a l'article 670 de la Llei d'Enjudiciament Civil i havent superat la postura el 70% del valor pel qual el bé va eixir a subhasta, el tribunal mitjançant interlocutòria, el mateix dia o l'endemà, aprovarà la rematada a favor del millor postor qui en el termini de 20 dies haurà de consignar la diferència entre allò depositat i el preu total de la rematada.  
Sisé. Que dins del termini concedit Wilfrid González Escamilla va aportar resguard acreditatiu d'haver consignat en el compte d'este Jutjat la diferència entre allò consignat i la rematada per la qual es va adjudicar la finca 4.966.  
Seté. Que sent-ne el preu de la rematada superior a la suma endeutada, es va practicar liquidació d'interessos i taxació de costes, que ascendixen a la quantitat de 12.539,76 euros i 1.839,70 euros respectivament.  
Fonaments jurídics  
Primer. Conforme al que disposa l'article 670 de la Llei d'Enjudiciament Civil 1/2000, correspon al jutge, mitjançant interlocutòria, aprovar la rematada després de la subhasta d'immobles. L'article 674 d'esta Llei disposa que serà títol bastant per a la inscripció en el Registre de la Propietat el testimoniatge, expedit pel secretari judicial, comprensiu de la interlocutòria d'aprovació de la rematada, i en el qual s'expresse, si s'escau, que s'ha consignat el preu, així com a les altres circumstàncies necessàries per a la inscripció d'acord amb la legislació hipotecària.  
Segon. A instància de l'adquirent (continua l'apartat segon de l'article 674) s'expedirà, si s'escau, manament de cancel·lació de l'anotació o inscripció del gravamen que haja originat la rematada o l'adjudicació.  
Així mateix, es manarà la cancel·lació de totes les inscripcions i anotacions posteriors, fins i tot les que s'hagueren verificat després d'expedit el certificat previst en l'article 656, i es farà constar en el mateix manament que el valor d'allò venut o adjudicat va ser igual o inferior a l'import total del crèdit de l'actor, i en el cas d'haver-lo superat, que es va retindre el romanent a disposició dels interessats.  
Vistos els articles citats i altres normes d'aplicació, sa senyoria, acorda:   
Adjudicar a favor de Wilfrid González Escamilla amb DNI 75385890V, divorciat, amb domicili al carrer Joan d'Àustria, número 34, porta 2, València, la finca descrita en el primer fet d'esta resolució i que ací es dóna per reproduïda íntegrament, pel preu de 24.450 euros, a qui se li expedirà testimoniatge d'esta interlocutòria amb el vistiplau del que proveu, i que servirà de títol bastant per a la inscripció a favor seu, i se li comunica que haurà de presentar-lo dins del termini reglamentari en l'oficina liquidadora de l'impost de drets reals, per a satisfer el corresponent a esta transmissió.  
Que s'entenguen subsistents totes les càrregues anteriors o preferents al crèdit ací reclamat de la finca abans assenyalada, i s'entén que el rematant les accepta i queda subrogat en les responsabilitats d'estes, sense destinar-se a l'extinció el preu de la rematada.  
Que s'entenga rebut pel creditor pel seu crèdit la quantitat de 10.252,61 euros de principal i 14.197,39 euros d'interessos i a compte de costes.  
Es decreta la cancel·lació de la inscripció d'hipoteca sobre la finca 4.966, inscripció 1.ª, presa respecte a la finca ressenyada en el primer fet d'esta resolució que ací es dóna per reproduïda.  
Així mateix es decreta la cancel·lació de totes les inscripcions i anotacions posteriors, fins i tot les que s'hagueren verificat després d'expedit el certificat previst en l'article 656 de la Llei d'Enjudiciament Civil.  
Per últim que el valor del que s'ha adjudicat ha sigut inferior a l'import reclamat en este procediment en concepte de principal interessos i costes per la qual cosa no ha resultat sobrant.  
I perquè es complisquen estes cancel·lacions, lliureu manament, ferma que siga esta resolució per triplicat, al registrador de la propietat de Xàbia.  
Contra esta resolució es pot interposar recurs de reposició davant este Jutjat en el termini de cinc dies.  
Així ho acorda i firma Rosario Agustina Benavides Puerta, magistrada del Jutjat de Primera Instància del Jutjat número cinc de Dénia i partit, en done fe.  
La magistrada. La secretària.»  
En atenció al desconeixement de l'actual domicili o residència de la part demandada, per provisió de hui la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat per a dur a efecte la diligència de notificació d'interlocutòria d'adjudicació.  
Dénia, 4 de setembre de 2007.- La secretària judicial: Gemma María Goig Revert.  
Diligència. Dénia, 21 d'agost de 2007  
L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis. En done fe.